
ВИСШЕ УЧИЛИЩЕ ПО ТЕЛЕКОМУНИКАЦИИ И ПОЩИ



Факултет: ФАКУЛТЕТ ПО ТЕЛЕКОМУНИКАЦИИ И МЕНИДЖМЪНТ
Катедра: МЕНИДЖМЪНТ В СЪОБЩЕНИЯТА
Професионално направление: 3.7. АДМИНИСТРАЦИЯ И УПРАВЛЕНИЕ
Специалност: МЕНИДЖМЪНТ В ТЕЛЕКОМУНИКАЦИИТЕ И ПОЩИТЕ
Образователно-квалификационна степен: БАКАЛАВЪР

ОПИСАНИЕ НА ЛЕКЦИОНЕН КУРС 

1. Наименование на курса: ЛОГИСТИЧНИ СИСТЕМИ В СЕКТОРА НА УСЛУГИТЕ
2. Код на курса: B.44.063.2
3. Вид на курса: избираем
4. Ниво: бакалавър
5. Година на изучаване: четвърта
6. Семестър: седми
7. Брой кредити: 6
8. Име на лектора: доц. д-р инж. Пламен Павлов
9. Резултати от обучението за дисциплината:
Целта на курса е студентите да изучат и да могат да прилагат подходите, методите и техническите средства за анализ, моделиране и прилагане в логистичните системи в сферата на услугите. В съответствие със своите потребности и интереси да придобиват нови знания и възможности в тази предметна област.
Студентите, приключили обучението си по дисциплината, трябва да придобият:
Основни знания за същността и спецификата на управленските инструменти и механизми при функционирането на логистичните системи в организациите от сферата на услугите за постигане на ефективни бизнес резултати.
Практически умения за технологията на управление на логистичните дейности в организациите в сектора на услугите, диагностициране на проблемни области от нейното функциониране и прилагане на утвърдени съвременни добри корпоративни практики при управлението на логистичните системи.
Компетенции: След приключване на курса студентите, трябва да са усвоили познания и да са добили практически опит за включване в цялостната стратегия на фирмите на една нова компонента, а именно логистичната система за управление на процесите. По този начин се преодолява едностранната насоченост към физическата страна на транспортните, товаро-разтоварни и складови операции и на преден план се поставя тяхното взаимодействие при осъществяването на пазарното обслужване, ориентирано към индивидуалните изисквания на купувачите в сектора на услугите.
10. Начин на преподаване:
Начинът на преподаване е в лекционна и дискусионна форма, според спецификата на разглежданата материя. Акцентът е поставен върху изграждане на логистични системи в сектора на услугите. В учебните занятия се използва мултимедия. 
11. Предварителни изисквания:
Студентите следва да имат задълбочени познания в областта на Oснови на управлението – I и II част, Kонвенционално и дигитално фирмено управление, Конвенционален и дигитален маркетинг, Икономика на съобщенията.
Курсове, ползващи дисциплината са: Кибер физични системи и адитивни технологии, Системи за управление на информационната сигурност.
12. Съдържание на курса:
В дисциплината се акцентира на основни въпроси, които са в полезрението на съвременните ръководители и техните сътрудници, работещи в областта на логистичния мениджмънт и отговорни за изграждането на системи в сектор услуги. В резултат на това трябва да се познават подходите, методите и техниките на управлението на логистичните системи, без които нито една бизнес система не може да функционира ефективно.

14. Методи и критерии на оценяване:
Дисциплината завършва с изпит. Отчита се индивидуалната и екипна работа на студента през семестъра, чрез текущ контрол по време на лекциите и семинарните занятия.
1. Изисквания при формиране на оценката по шестобалната система
Една част от оценка по дисциплината се оформя на базата на точкова система като максималният брой точки, който студентите могат да получат е 100 (таблица 1). Същите се образуват от едно практическо задание, разработвано в екип от няколко студента, възложено от лектора на курса (съобразно теми от конспекта) и две задания в семинарите – презентация на курсова работа (по избор на студента от зададени направления, т.е. теми по конспект) и практика за усвояване на знания. С оценката, която е образувана от получения сбор от точки (от лекции и упражнения), т.е. с текущ контрол, студентът се допуска до изпит. Тази оценка се прибавя към другата, която студентът получава от полагането на изпит.
2. Формиране на крайната оценка
Изпитът протича под формата на тест. На писмения изпит всеки студент получава оценка по точкова скала, съответстваща на подредбата в таблица 1, към която се добавя оценката от текущия контрол и общата сума от двете оценки, разделени на две формират окончателната оценка от курса.            
Формирането на оценка в курса на обучение на всеки от посочените етапи, съобразно получени точки и подредбата им по шестобалната система е дадено в Таблица 1.

							                     Таблица 1.
	Брой точки
	Оценка по шестобалната система

	0 – 20
	Слаб 2 (F)

	20 – 39
	Слаб 2 (FX)

	40 – 49
	Среден 3,00 (E)

	50 – 59
	Среден 3,00 (D)

	60 – 69
	Добър 4,00 (C)

	70 – 84
	Мн. добър 5,00 (B)

	85 – 100
	Отличен 6,00 (A)



15. Език на преподаване: Български

